**În mine focu-i viu!**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ți-am mai scris de mult

Și amintiri tumult

Mă năpădesc spre seară...

Și-acum, ca prima oară

Te văd printre bătăi

De inimă...prin văi

De toamnă-mbrobodite

Secundele-absorbite

În orele-arămii

Zvâcnesc în ochi pustii:

"Ai fost, n-ai să mai vii!"

Nu ți-am mai scris de mult

Și amintirea-ți cult

Făcut-am în amurg

Iar zilele imi curg

Învolburate-n toamnă

Și ploaia mă condamnă

Să-ți scriu...chiar de-i târziu:

" În mine încă-i viu

Focul ce ai aprins

Cândva, când ai atins

Cu fulgerul credinței

Sămânța neputinței

În pântecul dorinței!"

Mă iartă Doamne... azi,

Singur printre nomazi,

Opresc pașii și-ți scriu:

"În mine focu-i viu,

E toamnă și-i târziu!"